Det tidligere Jydsk Pædagogseminarium i Aarhus blev søndag morgen blevet besat af en gruppe aktivister, der sammen kalder sig Flygtningeaktionen.

Aktionen var en reaktion på, at politikere i Aarhus Kommune har meldt ud, at det bliver svært at finde plads til et asylcenter i byen. Udlændingestyrelsen har netop givet udtryk for, at den ønsker at huse asylansøgere i Aarhus.

- Vi vil gerne lægge pres på Aarhus Kommune for at få dem til at oprette et asylcenter i Aarhus, og vi mener, bygningen er velegnet, fortalte Signe Mortensen fra Flygtningeaktionen til TV2 Østjylland.

De seneste år er Jydsk Pædagogseminariums bygning dog overtaget af Via University College.

18 personer sigtet

Politiet var til stede ved det tidligere seminarium, som ligger i Skejby i det nordlige Aarhus.

De holdt formiddagen igennem dialog med aktivisterne, og klokken 11 bad de dem om at forlade stedet, hvilket aktivisterne gjorde "stille og roligt". Det skete efter, at stedets ejer indgav en anmeldelse om husfredskrænkelse og hærværk.

- I alt 18 personer er sigtet for husfredskrænkelse, ligesom 1 person udover sigtetsen for husfredskrænkelse også er sigtet for hærværk ved at knuse en rude for at komme ind på stedet, skriver Østjyllands Politi i en pressemeddelelse.